Sotsiaalministeerium
Sotsiaalkindlustusamet	
	
 	26.02.2026 nr 1.-13/3804 - 4	
info@sm.ee
info@sotsiaalkindlustusamet.ee

Teenuseüksuste valmimise lõpliku ajakava edastamine projektis “Erihoolekandeasutuste
reorganiseerimine", „Teenuskohtade reorganiseerimineTallinna Linnavalitsuse poolt.“		
	
Sotsiaalministeeriumi, Sotsiaalkindlustusameti ja Tallinna linna (Tallinna Sotsiaal- ja Tervishoiuameti kaudu) vahel sõlmitud koostöökokkuleppe nr 2-2.1/2561 eesmärgiks on  tagada vähemalt 84 ööpäevaringse erihooldusteenuse koha rajamine Tallinna linnas, et luua Tallinna haldusterritooriumil ligipääsetavad ja kogukonnaga seotud paremad tingimused ööpäevaringse erihooldusteenuse saamiseks. Sama kokkuleppe punkti 2.1.2. kohaselt informeerib Tallinna Sotsiaal- ja Tervishoiuamet teisi osapooli kirjalikult teenuseüksuste valmimise lõplikust ajakavast hiljemalt 31. detsembril 2025. Lõpliku ajakava esitamise tähtaeg on poolte kokkuleppel pikendatud kuni 28. veebruarini 2026. 
Käesolevaga informeerime, et hoonete valmimise lõplik ajakava on koostatud Tallinna Linnavaraameti poolt ja edastatud Tallinna Sotsiaal- ja Tervishoiuametile 20. veebruaril 2026. Kava kohaselt on planeeritud nelja teenuseüksuse rajamine neljale aadressile:
•	Vasara 9, Tallinn – planeeritud on 30-kohaline teenuseüksus ööpäevaringse erihooldusteenuse osutamiseks. Teenuseüksuse valmimise tähtaeg on 1. juuni 2029.
•	Mõisapõllu 3 ja 5, Tallinn - planeeritud on kaks hoonet:  12-kohaline teenuseüksus äärmusliku abi- ja toetusvajadusega inimesele ööpäevaringse erihooldusteenuse osutamiseks ja 12-kohaline teenuseüksus ööpäevaringse erihooldusteenuse osutamiseks. Mõlema teenuseüksuse valmimise tähtaeg on 1. august 2029. 
•	Pilvetee tänav 3, Tallinn -  planeeritud on 30-kohaline üksus ööpäevaringse erihooldusteenuse osutamiseks. Teenuseüksuse valmimise tähtaeg on 1. juuni 2029.
Tähtaegade planeerimisel on arvestatud hoonete valmimisele järgneva teenuse osutamiseks vajaliku ettevalmistusperioodi ning tegevuslubade taotlemise ajakuluga kuni kuus kuud.

Lugupidamisega	

(allkirjastatud digitaalselt)	
Raimo Saadi	
ameti juhataja

Koopia:	rene.tarros@tallinnlv.ee	

Anna Petrova
5466 0266 anna.petrova@tallinnlv.ee